
RAPORT DE SPECIALITATE

           Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe, am analizat „Proiectul de hotărâre privind rectificarea bugetului de venituri și cheltuieli al Școlii Gimnaziale Nr.2 Oraș Boldești-Scăeni pe anul 2023”.

        Proiectul a fost întocmit conform prevederilor legale:

-Ordonanța de Urgență nr.57/2019 - privind Codul administrativ

-Legea nr.273/2006 - privind finanțele publice locale

-Contractul de finanțare nerambursabilă nr.46/7.08.2023 încheiat cu Fundația Comunitară Prahova
       Proiectul de hotărâre  a fost întocmit pentru secțiunea de dezvoltare a bugetului local la capitolul învățământ și cuprinde utilizarea prin deschidere de credite a sumei de 125.000 lei primită prin contractul de finanțare nerambursabilă mai sus menționat pentru construirea unei săli destinate activităților nonformale în cadrul proiectului ” Sănătate, echilibru și armonie într-o școală prietenoasă”
       Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

